પોતાની જીત પર ખુશી વ્યક્ત કરતાં ભૂમિકાએ કહ્યું, ”ભારતીય બોડી બિલ્ડિંગ સ્ક્વોડમાં કુલ ૨૭ સભ્ય હતા, જેમાં ફક્ત હું એકલી મહિલા બોડી બિલ્ડર હતી. મેં ત્રણેય રાઉન્ડમાં સારા પોઇન્ટ બનાવ્યા અને ખિતાબ જીતી લીધો.” આ સ્પર્ધામાં દુનિયાની લગભગ ૫૦ મહિલા સ્પર્ધકોએ ભાગ લીધો હતો. ભૂમિકાનું બોડી બિલ્ડિંગ પ્રત્યે કેટલું ઝનૂન છે તેની જાણકારી તેના કોચે આપી હતી. કોચે જણાવ્યું કે ભૂમિકાના પરિવારજનો ઇચ્છતા હતા કે તે પોતાની કરિયર શૂટિંગમાં બનાવે. ભૂમિકા પોતાનાં માતાપિતાની એકમાત્ર સંતાન છે.